Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 53

5. évfolyam Tartalom A kommunikációs szándékokra és a fogalomkörökre vonatkozó nyelvenként kidolgozott kimeneti követelményeket a kerettanterv hat nyelvre, kétéves bontásban tartalmazza. Kommunikációs szándékok (lásd a 6. évfolyam kerettantervénél) Fogalomkörök (lásd a 6. évfolyam kerettantervénél) A továbbhaladás feltételei Hallott szöveg értése A tanuló − ismert nyelvi eszközökkel kifejezett kérést, utasítást megért, arra cselekvéssel válaszol; − ismert nyelvi eszközökkel megfogalmazott kérdéseket megért; − ismert nyelvi eszközökkel, egyszerûen megfogalmazott szövegbõl fontos információt kiszûr. Beszédkészség A tanuló − ismert nyelvi eszközökkel megfogalmazott kérdésekre néhány szóban vagy egyszerû mondatban válaszol; − tanult minta alapján egyszerû mondatokat mond, kérdéseket tesz fel; − megértési probléma esetén segítséget kér. Olvasott szöveg értése A tanuló − ismert nyelvi eszközökkel megfogalmazott, néhány szóból álló mondatokat megért; − ismert nyelvi eszközökkel, egyszerû mondatokból álló rövid szövegben fontos információt megtalál; − ismert nyelvi eszközökkel megfogalmazott, egyszerû mondatokból álló szöveg lényegét megérti. Íráskészség A tanuló − ismert nyelvi elemekbõl álló rövid mondatokat helyesen lemásol.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes